CELEX: 62010CA0368
Language: sl
Date: 2012-05-10 00:00:00
Title: Zadeva C-368/10: Sodba Sodišča (tretji senat) z dne 10. maja 2012 – Evropska komisija proti Kraljevini Nizozemski (Neizpolnitev obveznosti države — Direktiva 2004/18/ES — Postopki za oddajo javnih naročil gradenj, blaga in storitev — Javno naročilo dobave, namestitve in vzdrževanja avtomatov za tople napitke ter dobave čaja, kave in drugih sestavin — Člen 23(6) in (8) — Tehnične specifikacije — Člen 26 — Pogoji za izvedbo naročila — Člen 53(1) — Merila za oddajo naročil — Ekonomsko najugodnejša ponudba — Ekološki proizvodi in proizvodi pravične trgovine — Uporaba znakov kakovosti v tehničnih specifikacijah in merilih za oddajo — Člen 39(2) — Pojem „dodatne informacije“ — Člen 2 — Načela za oddajo naročil — Načelo preglednosti — Člena 44(2) in 48 — Preverjanje sposobnosti in izbor udeležencev — Minimalna raven tehnične in poklicne sposobnosti — Upoštevanje „meril glede trajnostnih nakupov in družbeno odgovornega ravnanja podjetij“ )

30.6.2012   
            
            
               SL
            
            
               Uradni list Evropske unije
            
            
               C 194/3
            
         Sodba Sodišča (tretji senat) z dne 10. maja 2012 – Evropska komisija proti Kraljevini Nizozemski
   (Zadeva C-368/10) (1)
   
   (Neizpolnitev obveznosti države - Direktiva 2004/18/ES - Postopki za oddajo javnih naročil gradenj, blaga in storitev - Javno naročilo dobave, namestitve in vzdrževanja avtomatov za tople napitke ter dobave čaja, kave in drugih sestavin - Člen 23(6) in (8) - Tehnične specifikacije - Člen 26 - Pogoji za izvedbo naročila - Člen 53(1) - Merila za oddajo naročil - Ekonomsko najugodnejša ponudba - Ekološki proizvodi in proizvodi pravične trgovine - Uporaba znakov kakovosti v tehničnih specifikacijah in merilih za oddajo - Člen 39(2) - Pojem „dodatne informacije“ - Člen 2 - Načela za oddajo naročil - Načelo preglednosti - Člena 44(2) in 48 - Preverjanje sposobnosti in izbor udeležencev - Minimalna raven tehnične in poklicne sposobnosti - Upoštevanje „meril glede trajnostnih nakupov in družbeno odgovornega ravnanja podjetij“)
   2012/C 194/04
   Jezik postopka: nizozemščina
   
      Stranki
   
   
      Tožeča stranka: Evropska komisija (zastopnika: C. Zadra in F. Wilman, zastopnika)
   
      Tožena stranka: Kraljevina Nizozemska (zastopnika: C. Wissels et M. de Ree, zastopnika)
   
      Predmet
   
   Neizpolnitev obveznosti države – Kršitev členov 2, 23(6) in (8), 44(2), 48(1) in (2) in 53(1) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132) - Načela za oddajo naročil - Tehnične specifikacije - Preverjanje sposobnosti in izbor udeležencev ter oddajanje naročil - Tehnična in poklicna sposobnost - Merila za oddajo naročil - Dobava, namestitve in vzdrževanja kavnih avtomatov
   
      Izrek
   
   
               1.
            
            
               Ker je provinca Severna Holandija pri oddaji javnega naročila za dobavo in upravljanje kavnih avtomatov, ki je bilo predmet razpisa, objavljenega v Uradnem listu Evropske unije 16. avgusta 2008:
               
                           —
                        
                        
                           določila tehnično specifikacijo, ki ni združljiva s členom 23(6) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev, kakor je bila spremenjena z Uredbo Komisije (ES) št. 1422/2007 z dne 4. decembra 2007, saj je zahtevala, da so nekateri proizvodi, ki jih je treba dobaviti, opremljeni z določenim znakom kakovosti za okolje, namesto da bi navedla podrobne specifikacije;
                        
                     
                           —
                        
                        
                           določila merila oddaje, ki niso združljiva s členom 53(1)(a) navedene direktive, saj je določila, da če so sestavine, ki jih je treba dobaviti, opremljene s posebnimi znaki, to prinese določeno število točk pri izbiri ekonomsko najugodnejše ponudbe, medtem ko ni niti naštela meril za te znake kakovosti niti določila, da se lahko z vsakim primernim dokazom dokaže, da proizvod izpolnjuje ta merila;
                        
                     
                           —
                        
                        
                           določila minimalno raven tehnične sposobnosti, ki jo člena 44(2) in 48 te direktive ne dovoljujeta, saj je v zahtevah glede zmožnosti in minimalne ravni sposobnosti, navedenih v razpisni dokumentaciji, ki je uporabljiva v okviru navedenega naročila, določila pogoj, da morajo ponudniki spoštovati „merila glede trajnostnih nakupov in družbeno odgovornega ravnanja podjetij“ in navesti, kako spoštujejo ta merila in „prispeva[jo] k bolj trajnostnemu trgu kave in okoljsko, socialno in ekonomsko odgovorni proizvodnji kave“, in
                        
                     
                           —
                        
                        
                           sprejela določbo, s katero krši obveznost preglednosti, navedeno v členu 2 te direktive, saj je določila pogoj, da morajo ponudniki spoštovati „merila glede trajnostnih nakupov in družbeno odgovornega ravnanja podjetij“ in navesti, kako spoštujejo ta merila in „prispeva[jo] k bolj trajnostnemu trgu kave in okoljsko, socialno in ekonomsko odgovorni proizvodnji kave“,
                        
                     Kraljevina Nizozemska ni izpolnila obveznosti iz zgoraj navedenih določb.
            
         
               2.
            
            
               Tožba se v preostalem zavrne.
            
         
               3.
            
            
               Kraljevini Nizozemski se naloži plačilo stroškov.
            
         
      (1)  UL C 328, 4.12.2010.